**Postup pri registrácii medicínsko-technických pracovníkov, ktorí žiadajú o zápis do registra z dôvodu vydania potvrdenia o odbornej a etickej spôsobilosti**

**K registrácii v SK MTP je potrebné doložiť nasledovné:**

**1.** Vyplnené obe strany tlačiva **„Údaje pre registráciu“** (tlačivo nájdete na našej webovej stránke v časti „registrácia“)

**2. Osvedčené kópie dokladov o odbornej spôsobilosti** (maturitné vysvedčenie, diplomy VOV, Bc., Mgr. súvisiace s výkonom zdravotníckeho povolania)

**3. Originál alebo osvedčený doklad potvrdzujúci prax** od súčasného zamestnávateľa s uvedením zdravotníckeho povolania a dátumom nástupu (tento doklad musí byť **preložený do Slovenského jazyka)**

V prípade, ak v čase podania žiadosti o registráciu nevykonávate dané povolanie, je potrebné poslať **čestné vyhlásenie** (nájdete na našej stránke) a do kolónky údaje o zamestnávateľovi uviesť, že ste momentálne nezamestnaný/á, ale hľadáte si zamestnanie.

**Do 6 mesiacov od dátumu registrácie** **je** **potrebné** **poslať** **preložený a overený doklad o nástupe do zamestnania v zahraničí inak bude registrácia zrušená**!

**4. Fotokópiu občianskeho preukazu** (z oboch strán).

**5. Kópiu dokladu o úhrade registračného poplatku** vo výške **13 €.**

**Registračný poplatok sa uhrádza na:**

**číslo účtu:** 0273781818/0900,

**IBAN: SK65 0900 0000 0002 7378 1818,**

**špecifický symbol**:20100,

**BIC**: GIBASKBX,

do poznámky pre prijímateľa je potrebné uviesť **meno a priezvisko** žiadateľa o registráciu.

**Všetky vyššie uvedené doklady je potrebné zaslať poštou na adresu sekretariátu:**

Slovenská komora medicínsko-technických pracovníkov

P. O. Box 131

Hasičská 118/2

911 01 Trenčín

**Osvedčené kópie dokladov** = osvedčené na Notárskom, Matričnom úrade alebo na vybraných pobočkách Slovenskej pošty (zákon č.323/1992 Z. z., alebo zákon č.599/2001 Z. z.).

**Registrácia:**

**Pozastaviť alebo zrušiť registráciu je možné len z dôvodov uvedených v zákone 578/2004 Z. z.** (ukončenie alebo prerušenie výkonu zdravotníckeho povolania - dlhodobá PN, odchod do dôchodku, nástup na materskú dovolenku).

**V prípade pozastavenia alebo zrušenia registrácie je komora povinná pozastaviť alebo zrušiť zdravotníckemu pracovníkovi platnosť potvrdenia o odbornej a etickej spôsobilosti.**

**Hodnotenie sústavného vzdelávania:**

Podľa zákona 578/2004 Z. z. sa dňom registrácie začína 5-ročné obdobie hodnotenia sústavného vzdelávania zdravotníckeho pracovníka bez ohľadu na to, v ktorom štáte vykonáva zdravotnícke povolanie.

Po uplynutí 5-ročného hodnotiaceho obdobia bude zdravotnícky pracovník vyzvaný k doloženiu preložených dokladov o vzdelávaní. V prípade, že nesplní hodnotenie sústavného vzdelávania, musí doručiť žiadosť o prehodnotenie a odôvodnenie.

**Poplatky:**

Registrovaní: Podľa zákona NR SR č. 578/2004 Z. z. je povinnosťou každého aktívne zaregistrovaného zdravotníckeho pracovníka uhrádzať **každoročný** **poplatok** vo výške **15€**, ktorý je splatný vždy **do konca januára príslušného roku**.

Členovia: Podľa zákona NR SR č. 578/2004 Z. z. je Vašou povinnosťou uhrádzať **každoročný poplatok** vo výške **20€,** ktorý je splatný vždy do **15. marca príslušného roku**.

**Členstvo (je dobrovoľné)**

Žiadatelia o registráciu môžu vyššie uvedený postup absolvovať cez regionálne komory len v prípade, ak sa chcú stať alebo sú členmi SK MTP. V prípade novej registrácie člena je potrebné zaslať tlačivo „prihláška a evidenčný list člena“ (tlačivo nájdete na našej webovej stránke v časti členstvo), registračný poplatok je vo výške 37 €. V prípade preregistrovania člena na iné povolanie je registračný poplatok vo výške 7 €.